แอนน์แห่งเดนมาร์ก
แอนน์แห่งเดนมาร์ก (; 12 ธันวาคม ค.ศ. 1574 — 2 มีนาคม ค.ศ. 1619) เป็นพระธิดาองค์ที่สองของพระเจ้าเฟรเดอริกที่ 2 แห่งเดนมาร์กและโซฟีแห่งเมคเลนบูร์ก-กึสโทร สมเด็จพระราชินีแห่งเดนมาร์กและนอร์เวย์ เป็นพระมเหสีในพระเจ้าเจมส์ที่ 1 แห่งอังกฤษ และที่ 6 แห่งสกอตแลนด์ แอนน์แห่งเดนมาร์กเป็นพระราชินีแห่งสกอตแลนด์ระหว่างวันที่ 20 สิงหาคม ค.ศ. 1589 และเป็นพระราชินีแห่งอังกฤษตั้งแต่วันที่ 24 มีนาคม ค.ศ. 1589 กระทั่งเสด็จสวรรคตเมื่อวันที่ 2 มีนาคม ค.ศ. 1619 ที่พระราชวังแฮมป์ตันคอร์ตในอังกฤษ พระศพของพระองค์ตั้งอยู่ที่เวสต์มินสเตอร์แอบบีย์
เจ้าชายแอนดรูว์แห่งกรีซและเดนมาร์ก
เจ้าชายแอนดรูว์ แห่งกรีซและเดนมาร์ก ประสูติ ณ กรุงเอเธนส์ ประเทศกรีซ เมื่อวันที่ 20 มกราคม พ.ศ. 2425 พระราชชนก คือ สมเด็จพระราชาธิบดีจอร์จที่ 1 แห่งกรีซ พระราชโอรสพระองค์ที่สองในสมเด็จพระราชาธิบดีคริสเตียนที่ 9 แห่งเดนมาร์ก และ เจ้าหญิงหลุยส์แห่งเฮสส์-คาสเซิล พระราชชนนี คือ สมเด็จพระราชินีโอลก้าแห่งกรีซ พระราชธิดาพระองค์แรกในแกรนด์ดยุคคอนสแตนติน นิโคเลวิชแห่งรัสเซีย และ เจ้าหญิงอเล็กซานดราแห่งแซ็กซ์-อัลเทนบูร์ก